Zierbena Arraun Elkartea

Zierbena Arraun Elkartea Bizkaia mendebaldean dagoen Zierbenako arraun elkartea da. Galipo ezizena dute. Espainiako Txapelketa hiru aldiz irabazi du eta hirutan izan da bigarrena Kontxako Banderan.

XIX. mendearen amaieran hasi ziren zierbenarrak lehiatzen eta XX. mendearen hasieran garaipen handiak lortu zituzten Bilboko itsasadarrean. 1949an Sociedad Virgen del Puerto izenarekin Espainiako txapeldun izan ziren baina Kontxako bandera ez zuten lortu gipuzkoarrek selekzio antzeko bat osatu zutelako haiek garaitzeko.

1980. hamarkadan Jose Luis Kortaren eskutik Kantauriko hirugarren trainerua izan ziren, pasaitarren atzetik. 

Ligak sortu zirenean KAE Ligan hasi zen Zierbena baina 2016tik aurrera TKE Ligako traineru onenetakoa izan da eta urteko sailkatu da Kontxako Bandera jokatzera. Azken hamarkadan lau aldiz izan da Kontxako bigarrena, 2018an esate baterako 90 ehuneneko eskasengatik.

 Uniformea 
Larru koloreko elastikoa daramate eta Zierbena trainerua zuria da.

 Historia 
 XIX mendea 
Arraun historia luzea duen herria da Zierbena, lehenengo garaipena 1882. urtean izan baitzuen Bilbon, Francisco Marquina patroi zuela. 1900.ean Portugaleten izandako garaipena ere jaso da.

 Abrako estropadak 
XX. mendean hiru garai bereiz daitezke galipoen historian. Lehenengoa 20.hamarkadaren inguruan, non Abra eta Portugaleteko estropadetan irabazle izan baitzen 1918, 1920, 1927 eta 1928 urteetan.

 Sociedad Virgen del Puerto 
Bigarren garaia 40. hamarkadaren bukaeran iritsi zen, Sociedad Virgen del Puerto izenarekin. 1949ko uztailean Zarauzko trainerilla estropada sonatuan lehenengo bi postuak eskuratu zituzten galipoek, baina Espainiako Trainerilla Txapelketan Castrok aurrea hartu zien ustekabean. Astebete beranduago Castro Urdialesen Campeonato del Cantábrico antolatu zen eta han zierbenarrak izan ziren nagusi. Bien arteko berdinketa apurtzeko Deuston estropada antolatu zen baina Castrokoek istripua izan zuten eta ezin izan zen jokatu. Trainerilletan izandako arrakastak Espainiako Traineru Txapelketan izan zuen jarraipena eta German Barkinek gidatutako ontziak Pedreña handiari irabazi zion. 1950eko Kontxako Banderarako zierbenarrak ziren faborito, baina bizkaitarrei aurre egiteko Donostiako Esperanza traineruak inguruko herrietako arraunlariak hartu zituen eta Zierbena gainditu zuen.

 Sociedad de Remo San Román 
1969an Sociedad de Remo San Román taldeak trainerua atera zuen, Félix Brazaola patroi zuela, eta Bizkaiko txapelduna izan zen. Generalisimoaren Kopan bigarren egin zuen eta Espainiako txapelketan laugarren. Kontxako Bandera ere jokatu zuen eta zortzigarren egin zuen. Hurrengo urtean Bizkaiko txapelketa irabazi zuen bigarrengoz eta Espainiako txapelketan laugarrena izan zen berriz.

1971n hirugarren urtez jarraian atera zuen trainerua. Bizkaiko txapeldunordea izan zen eta beste emaitza aipagarriak Generalisimoaren Kopako hirugarren postua eta Santanderko laugarrena izan ziren. Hurrengo urteetan ez zuen trainerua osatzerik lortu.

 Zierbena Arraun Elkartea 
1976an herriko S. R. San Román eta S. R. Virgen del Puerto arraun taldeek bat egin zuzen eta Sociedad de Remo de Ciérvana osatu zuten, gaur egungo elkartea alegia. 

Garai on berri bat iritsi zen 80. hamarkadaren bukaeran. Jose Luis Kortaren eskutik Bizkaiko trainerurik onena izan zen eta Kantauri itsasoan San Juanek eta San Pedrok bakarrik gainditu zuten. Horrela Bizkaiko txapelduna izan zen hirutan, Espainiako txapeldunordea birritan eta 1990ean Kontxako Banderan hirugarren postua lortu zuen. 1990 hura urte bikaina izan zuen 12 Bandera irabazi baitzituen, bai Euskal Herrian eta baita Galizian, Asturiasen eta Kantabrian ere.

90. hamarkada ondo hasi bazuen ere 1991 denboraldiaren amaieran Oriok Korta fitxatu zuen eta Zierbenaren gainbehera iritsi zen. Hamarkada hartan behin baino ez zen sailkatu Euskal Ligan, 1998an, eta orduan ere azkena gelditu zen.

 XXI mendea 
TKE Liga sortu denetik KAE Ligako goiko postuetan aritu da. Hirugarrena izan zen 2004 eta 2005ean eta 2011ean bigarrena izan zen. Play-offak jokatu eta TKE Ligara igotzea lortu zuen.

Patxi Frances entrenatzaile zuen traineruak urte bakarra egin zuen TKE Liga nagusian baina 2013an berriz igotzeko helburua izanik KAE Liga irabazi zuen eta hainbat bandera ere eskuratu zituen. Play-offetan mailaz igotzea lortu zuen estropada biak irabaziz. Arraunlariek eskatuta ordea irailaren bukaeran Patxi Frances egotzia izan zen entrenatzaile kargutik.

2014an denboraldi bikaina osatu zuen, TKE Ligan zortzigarren egin zuen eta Vicente Carpintero patroirik onena izendatu zuten. 2015ean motelago ibili zen baina arazorik gabe lortu du 10. postua. 2016 urtea bikain hasi zuen batel eta trainerilletan Espainiako txapeldun izan baitzen. Trainerutan ordea ez zuen maila bera eman eta TKE Liga 9. postuan amaitu zuen. Dena dela 23 urteren ondoren Kontxako banderarako sailkatu zen eta seigarren postua eskuratu zuen. 2017an berriz ere batel eta trainerilletan nagusi izan zen eta Aresen TKE Ligako bandera bat irabaztea lortu zuen.

 Puntako trainerua 
2018an ere aurredenboraldian bikain ibiltzeaz gain batel eta trainerilletan Espainiako txapelduna izan zen. TKE Ligan ere hasieratik ohorezko txandan izan zen eta 69 urteren ondoren Espainiako Traineru Txapelketa irabazi zuen. Kontxako Banderan ere bikain aritu zen eta 90 ehuneneko eskasengatik bigarren postuarekin konformatu behar izan zuen. 2019an Espainiako eta Euskadiko Txapelketetan txapeldunordea izan zen baina denboraldiaren amaieran maila apalagotzen joan zen eta Kontxako Banderan ere seigarren egin zuen. 2020an Euskadiko eta Espainiako txapelduna izan zen eta Kontxako Banderan bigarren egin zuen. 2021ean hirugarren egin zuen Kontxako Banderan. 2022an apalago ibili zen. TKE Ligan erdiko txandan aritu zen eta zazpigarren amaitu zuen.

2023an Daniel Pérez galiziarra fitxatu zuen entrenatzaile lanetarako eta Galizian jokatu ziren TKE Ligako bi estropada irabazi zituen besteak beste, guztira lau. Ligan bigarren amaitu zuen El Corte Inglés bandera lehen aldiz irabazi ostean. Kontxako Banderako sailkapen estropada irabazi zuen bigarrenez eta Donostiako sailkapen nagusian ere bigarrena izan zen.

2024an TKE Ligako bi bandera irabazi zituen eta Kontxako sailkatze estropada ere bai, bigarren urtez jarraian. Ligan bigarren amaitu zuen.

2025 denboraldia bikain hasi zuen, Bizkaiko txapelketa irabaziz 34 urteren ondoren. TKE Ligako hiru bandera ere irabazi ditu, San Juanen, Lekeition eta Getarian, eta sailkapeneko bigarren postuan finkatu zen. Azkenik Kontxako Banderan ere bgarren egin zuen, hirugarren aldiz jarraian.

 Palmaresa 

 Kontxako Bandera 
 Txapelduna (0):
 Bigarrena (6): 1950, 2018, 2020, 2023, 2024, 2025.
 Hirugarrena (2): 1990, 2021.
 Sailkapen estropadako irabazlea (3): 2020, 2023, 2024.
 Sailkatua (19): 1981, 1982, 1987, 1988, 1989, 1990, 1991, 1992, 1993, 2016, 2017, 2018, 2019, 2020, 2021, 2022, 2023, 2024, 2025.

 TKE Liga 
 Txapelduna (0)
 Bigarrena (3): 2023, 2024, 2025
 Hirugarrena (1): 2018.
 TKE Ligan (13): 2012, 2014, 2015, 2016, 2017, 2018, 2019, 2020, 2021, 2022, 2023, 2024, 2025.
 Irabazitako estropadak (2024 barne): 14
 Patroirik onena (1): 2014 (Vicente Carpintero)
 KAE 1 maila (1): 2013.
 Euskal Liga (0): Hamabigarren 1998an.

 Espainiako Traineru Txapelketa 
 Txapelduna (3): 1949, 2018 eta 2020.
 Bigarrena (4): 1988, 1989, 2019 eta 2025.

 Euskadiko Traineru Txapelketa 
 Txapelduna (1): 2020.
 Bigarrena (1): 2019.
 Hirugarrena (1): 1988.
 Euskadiko distantzia luzeko traineru txapelketa (5): 2016, 2018, 2019, 2020, 2021.

 Bizkaiko Traineru Txapelketa 
 Txapelduna (6): 1969, 1970, 1988, 1990, 1991 eta 2025.
 Bigarrena (5): 1971, 1983, 1984, 1989 eta 1993.

 Estropada zaharrak 
 Bilboko estropada zaharrak (6): 	1882, 1900, 1918, 1920, 1927 eta 1928.

 Aro modernoko estropadak 

 Handiak  Nerbioiko Sari Handia (0): hirugarren 1990 eta 1991an.El Corte Ingles Bandera (1): 2023.* Bizkaitarren Promozio Bandera (4): 1983, 1987, 1988, 1993 Etxekoa  Petronor Bandera (2): 2010, 2013. Bizkaian  Lekeitio-Ondarroa Trabesia (2): 1987, 1988.Bermeoko Bandera (3): 1988, 1989, 1990.Plentziako Bandera (2): 1989, 2011.Elantxobeko Bandera (2): 1990, 2013.Getxoko Bandera (2): 1990, 2021.Algortako Bandera (1): 1993.Nerbioiaren jeitsiera (Deustu) (1): 1995.Isuntzaren Bandera (1): 2011.Lekeitioko Bandera (2): 2013, 2025.Santurtziko Bandera (2): 2013, 2020.Bilba Memoriala (Deustu) (1): 2015.Julián Enrique Memoriala (6): 2018, 2019, 2020, 2024, 2025, 2026.Ondarroako Bandera (3): 2018, 2020, 2021.Portugaleteko traineru jaitsiera (6): 2019, 2020, 2022, 2023, 2025, 2026.Zorrozaurre uhartearen itzulia (1): 2021.Antiguako Ama estropada (Ondarroa) (1): 2021.Bilboko Bandera (1): 2024 Gipuzkoan  Orioko Bandera (1): 1990.Bisiguaren Eguna (Orio) (1): 2013.Zarautz Arraun Elkartearen Ikurrina (1): 2013.Donostiarra Bandera (1): 2021.CMO Valves Bandera (1): 2025.Getariako Bandera (1): 2025. Kantabrian  Castro Urdialesko Bandera (1): 1990.Marina de Cudeyoko Bandera (1): 1987.Camargoko Bandera (3): 1988, 1991, 2013.Santanderko Bandera (3): 1990, 1992, 2004.Kantabriako Diputazioaren Bandera (1): 1990.Pontejosko Bandera (1): 2003.Ría del Asón Bandera (1): 2003.Caixabank Bandera (1): 2019.Dynasol Bandera (1): 2020. Asturiasen  Asturiasko Printzearen Bandera (1): 1990. Galizan  El Corte Inglés Bandera (Vigo) (1): 1990.Teresa Herrera Bandera (1): 1990.Concello de Ares (1): 2017.Coruña Hiriko Bandera (1): 2023.Illa de Samertolameu Bandera (1): 2023.Concello de Boiro Bandera (1): 2023.Barbanza Arousa Bandera (1): 2024. Besterik  Errioxako Bandera (1): 2010.

 Trainerillak 
 Espainiako Trainerilla Txapelketa (4): 2015, 2016, 2017, 2018
 Euskadiko Trainerilla Txapelketa (5): 1990, 2016, 2017, 2019, 2024
 Bizkaiko Trainerilla Txapelketa (7): 1978, 1988, 1989, 1990, 1997, 2016, 2025
 Zarauzko trainerilla estropadak (2): 1949, 1950
 Bermeoko trainerilla estropadak (2): 1949, 1951

 Batelak 
 Espainiako Batel Txapelketa (7): 1988, 1989, 1990, 2016, 2017, 2018, 2022.
 Euskadiko Batel Txapelketa (10): 1988, 1989, 1990, 2014, 2016, 2017, 2018, 2022, 2023, 2024.
 Bizkaiko Batel Txapelketa (13): 1982, 1983, 1984, 1988, 1990, 2016, 2017, 2018, 2020, 2022, 2023, 2024, 2025.

 Azken denboraldiak 
Dendoraldiak TKE 13   KAE 1 10   KAE 2 0  2025 barne.
 Urtea  Liga  Kontxa 2003  Federazio Liga, 10.a - 2004  Federazio Liga, 3.a - 2005  Federazio Liga, 3.a - 2006  KAE 1 Liga, 8.a - 2007  KAE 1 Liga, 9.a - 2008  KAE 1 Liga, 11.a - 2009  KAE 1 Liga, 8.a - 2010  KAE 1 Liga, 4.a - 2011  KAE 1 Liga, 2.a (p.o. 10px) - 2012  TKE Liga, 12.a (10px) - 2013  KAE 1 Liga, 1.a (p.o. 10px) - 2014  TKE Liga, 8.a - 2015  TKE Liga, 10.a - 2016  TKE Liga, 9.a 6.a 2017  TKE Liga, 5.a 6.a 2018 TKE Liga, 3.a 2.a 2019  TKE Liga, 4.a 6.a 2020  TKE Liga, 5.a 2.a 2021  TKE Liga, 5.a 3.a 2022  TKE Liga, 7.a 6.a 2023 TKE Liga, 2.a 2.a 2024 TKE Liga, 2.a 2.a 2025 TKE Liga, 2.a 2.a

 Beteranoak 

2011ean hasi eta lau urtetan hiru liga irabazi zituen. 2015ean bigarren egin eta ordutik ez du berriz beteranoen trainerurik atera.
 Palmaresa 
 ABE Traineruen Liga (3): 2011, 2012, 2014.

 Denboraldiak 
 Urtea  ABE Liga  Euskadiko txap. 2011 Txapelduna - 2012 Txapelduna - 2013 3.a - 2014 Txapelduna - 2015 2.a - 2016- ez -

 Petronor Bandera 
Zierbenak Petronor Bandera antolatu izan du 1984tik aurrera. San Pedro da garaile nagusia, 9 aldiz irabazi baitu. 2012an TKE Liga ireki duen estropada izan da.

 Erreferentziak 

 Kanpo estekak 

  Webgune ofiziala

Kategoria:TKE Ligako taldeak
Kategoria:Bizkaiko arraun taldeak
Kategoria:Zierbenako kirola